CELEX: 32017R0548
Language: lt
Date: 2017-03-23 00:00:00
Title: 2017 m. kovo 23 d. Komisijos įgyvendinimo reglamentas (ES) 2017/548, kuriuo nustatoma standartinė rašytinio pareiškimo dėl tachografo plombos nuėmimo arba sulaužymo forma (Tekstas svarbus EEE. )

24.3.2017   
            
            
               LT
            
            
               Europos Sąjungos oficialusis leidinys
            
            
               L 79/1
            
         KOMISIJOS ĮGYVENDINIMO REGLAMENTAS (ES) 2017/548
   2017 m. kovo 23 d.
   kuriuo nustatoma standartinė rašytinio pareiškimo dėl tachografo plombos nuėmimo arba sulaužymo forma
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. vasario 4 d. Europos Parlamento ir Tarybos reglamentą (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (1), ypač į jo 22 straipsnio 5 dalį,
   kadangi:
   
               (1)
            
            
               Reglamente (ES) Nr. 165/2014 išdėstyti administraciniai ir techniniai kelių transporto priemonėse naudojamų tachografų konstrukcijos, montavimo, naudojimo, bandymo ir kontrolės reikalavimai;
            
         
               (2)
            
            
               Reglamento (ES) Nr. 165/2014 22 straipsnio 5 dalyje nustatyta, kad tais atvejais, kai plomba nuimama arba sulaužoma transporto priemonės remonto arba pakeitimų tikslais, transporto priemonėje turi būti saugomas rašytinis pareiškimas, kuriame nurodoma plombos sulaužymo data bei laikas ir plombos nuėmimo priežastys;
            
         
               (3)
            
            
               Reglamente (ES) Nr. 165/2014 reikalaujama, kad Komisija parengtų standartinę rašytinio pareiškimo formą;
            
         
               (4)
            
            
               šiame reglamente numatytos priemonės atitinka Kelių transporto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Dirbtuvių darbuotojas, kuris nuėmė arba sulaužė tachografo plombą transporto priemonės remonto arba pakeitimų tikslais, kaip nurodyta Reglamento (ES) Nr. 165/2014 22 straipsnio 5 dalyje, užpildo, pasirašo ir pažymi antspaudu rašytinį pareiškimą, kuriame pateikiama šio reglamento priede nurodyta informacija. Rašytinio pareiškimo originalas saugomas transporto priemonėje, o jo kopija su antspaudu saugoma dirbtuvėse, kuriose buvo nuimta arba sulaužyta plomba.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 60, 2014 2 28, p. 1.
   
      PRIEDAS
      
         Rašytinis pareiškimas dėl tachografo plombos nuėmimo arba sulaužymo
      
      
                  1.
               
               
                  Transporto priemonės registracijos numeris
               
            
                  2.
               
               
                  Transporto priemonės identifikavimo numeris
               
            
                  3.
               
               
                  Vairuotojo vardas ir pavardė
               
            
                  4.
               
               
                  Vežėjo Bendrijos licencija (1)
                  
               
            
                  5.
               
               
                  Dirbtuvių pavadinimas
               
            
                  6.
               
               
                  Dirbtuvių adresas
               
            
                  7.
               
               
                  Dirbtuvių identifikavimo numeris
               
            
                  8.
               
               
                  Darbuotojo, atsakingo už plombos nuėmimą, vardas ir pavardė
               
            
                  9.
               
               
                  Nuimtos plombos numeris
               
            
                  10.
               
               
                  Plombos nuėmimo data ir laikas
               
            
                  11.
               
               
                  Nuėmimo priežastis (-ys)
               
            
                  12.
               
               
                  Pastabos
                  
                      
                  
               
            Vieta ir data
      Darbuotojo parašas
      Vairuotojo parašas
      
         (1)  Jei taikoma, remiantis 2009 m. spalio 21 d. Europos Parlamento ir Tarybos reglamento (ES) Nr. 1072/2009 dėl bendrųjų patekimo į tarptautinio krovinių vežimo kelių transportu rinką taisyklių (OL L 300, 2009 11 14, p. 72) 4 straipsniu arba 2009 m. spalio 21 d. Europos Parlamento ir Tarybos reglamento (ES) Nr. 1073/2009 dėl bendrųjų patekimo į tarptautinę keleivių vežimo tolimojo susisiekimo ir miesto autobusais rinką taisyklių ir iš dalies keičiančio Reglamentą (EB) Nr. 561/2006 (OL L 300, 2009 11 14, p. 88) 4 straipsniu.